title: Farad
text: O farad (simbolo: F) ye a unidat de capacitancia electrica d'o Sistema Internacional d'Unidaz (SI), clamada asinas en a honor d'o fisico britanico Michael Faraday.
  
  Definición 
  
  O farad se define como a capacitancia d'un dielectrico que produz una diferencia de potencial d'un volt con una carga electrica estatica d'un coulomb. En unidatz d'o SI se puet representar como  s4 · A2 · m−2 · kg−1. Com l'ampere ye una relación entre o fluxo de corrient electrica d'un coulomb por segundo, una definición alternativa d'o farad sería a d'un ampere-segundo de carga a un volt. Asinas tenemos:
  
  Explicación 
  
  Como o farad ye una unidat muit gran, en comparanza con os requerimientos habituals d'os dispositivos electronicos, a valura d'un condensador s'expresa a ormino en microfarads (μF), nanofarads (nF), u picofarads (pF). O milifarad no se gosa emplegar en a practica, asinas una capacitancia de 4,7−3 F se gosa representar como 4700 µF. As capacitancias muit chicotas, como as que s'emplegan en os circuitos integraus gosan espresar-se en femtofarads (un femtofarad ye igual a 1−15 F). En o caso d'os supercondensadors a capacitancia plega en l'orden d'os kilofarads.
  
  No s'ha de confundir o farad con o faraday, una antiga unidat de carga desplazada hue por o coulomb.
  
  A inversa d'a capacitancia se clama elastancia, y en unidatz d'o SI s'espresa en F−1, pero de traza no estandard de vegadas recibe o nombre daraf (farad escrito de revés).
  
  Un condensador consiste en dos superficies conductoras, por un regular clamadas placas, deseparadas por una capa aislant, dita dielectrico. O primer condensador estió a botella de Leyden en o sieglo XVIII. L'acumulación de carga entre as placas constituye a capacitancia. Os condensadors modernos se fabrican con gran variedat de materials y tecnicas ta ufrir buena cosa de valuras de capacitancia, dende femtofarads dica o farad, con valuras de voltache d'entre pocos volts dica bells kilovolts.
  
  Multiplos 
  
  Unidaz derivadas d'o Sistema Internacional
  Unidaz electromagneticas